
Narva Linnavalitsuse ajutise komisjoni moodustamine konkursi „Pakendist ja korduskasutatavast materjalist esemete meisterdamine” tööde hindamiseks 
1. Asjaolud ja menetluse käik

Novembris-detsembris 2007.a viidi Narva linnas läbi infokampaania „Pakendijäätmed”, mille eesmärgiks on Narva linna elanike teadlikkuse ja informeerituse tõstmine pakendijäätmekäitluse valdkonnas. Selle kampaania raames algatati ka konkurss parimale käsitsi valmistatud esemele, mis on meisterdatud pakendist, pakendijäätmetest või muust korduskasutatavast materjalist (paber, papp, plastik, puit, metall, tekstiil jne). Konkursi eesmärk on juhtida tähelepanu loodusressursse säästva suhtumise tähtsusele, pakendimaterjalide omaduste tundmaõppimisele ja nende ratsionaalsele kasutamisele ning arendada Narva linna üldhariduskoolides ja koolieelsetes lasteasutustes loomingulist õhkkonda. Konkurss lõpeb veebruaris 2008.a. Konkursi lõppetapiks on parima töö valimine ning peaauhinna andmine kahes vanuserühmas: 

- lapsed vanuses 4 kuni 9 aastat,

- lapsed vanuses 10 kuni 15 aastat.

Esemete hindamiseks, parima töö väljavalimiseks ning võitjate autasustamiseks on vaja  moodustada komisjon. 
2. Õiguslikud alused

Kohaliku omavalitsuse korralduse seaduse § 30 lõikele 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või linna põhimäärusega on pandud täitmiseks valitsusele. 
Narva Linnavolikogu 29.06.2000 määrusega nr 36/16 kinnitatud „Narva linna põhimääruse” punkti 5.7.1 kohaselt linnavalitsusel on õigus moodustada oma korraldusega alalisi ja ajutisi komisjone. 

Narva linna põhimääruse punkti 5.7.3 kohaselt linnavalitsuse ajutisi komisjone moodustatakse linnavalitsuse korraldusega üksikküsimuste läbitöötamiseks. Ajutise komisjoni tegevus lõpeb ülesande täitmisega.

Narva linna põhimääruse punkti 5.7.4 kohaselt linnavalitsuse määrab komisjoni esimehe tavaliselt linnavalitsuse liikmete hulgast.

3. Otsus

3.1. Moodustada ajutine komisjon konkursile „Pakendist ja korduskasutatavast materjalist esemete meisterdamine” esitatud tööde hindamiseks ja võitja väljavalimiseks  vastavalt konkursi tingimustele (Lisa 1).

3.2. Kinnitada konkursi „Pakendist ja korduskasutatavast materjalist esemete meisterdamine”  komisjoni alljärgnevas koosseisus:

Esimees:   Sofja  Homjakova

- Narva linna abilinnapea

Liikmed:   Arina Koroljova

- Narva Linnavalitsuse Linnavara- ja 
   Majandusamet
Juri Raud
- Loominguline arengu ja vaba aja veetmise   

              keskus    «Gagarin»
                              Tatjana Stolfat

- Narva Linnavalitsuse Kultuuriosakond
      Bruno Uustal

- Keskkonnainvesteeringute Keskus
      Tiiu Sizova
            - Ida-Virumaa Keskkonnateenistus
3.2. Korraldus teha teatavaks punktis 3.2 nimetatud isikutele.

4. Rakendussätted
4.1. Halduskohtumenetluse seadustiku  § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

4.2. Korraldus jõustub seadusega sätestatud korras.

Tarmo Tammiste                                                               Ants Liimets

Linnapea                                                                            Linnasekretär

